text: Лунно мляко за спокоен сън | EVA.bg
  Лунното мляко (Moon milk) e най-новият уелнес тренд в света
  Елка Влаховска 28 June 2018
  Снимка: Instagram/nutraorganics
  Вместо да се ориентираме към медикаменти, които понякога водят и до привикване с тях, по-добре да заложим на Лунното мляко, което в момента е най-показваната в различни интерпретации напитка в здравословните постове в инстаграм.
  В любимата си чаша вместо краве мляко затопляме леко ядково мляко. Тук може да видите как се приготвя. Добавяме любим подсладител – мед или кленов сироп и щипка адаптогени на прах (хранителни добавки, които се продават в магазините за здравословно хранене и помагат за укрепване на имунната система и за баланс на хормоните). Те имат също ролята и да подпомагат организма при тежки физически натоварвания или при силен психологически стрес.
  За Лунното мляко се използват натурални адаптогени като билката Ашваганда (наричана "индийския женшен") или гъбите Рейши, използвани в китайската народна медицина от хилядолетия. В Лунното мляко може да се добави всичко, което е приятно на вкус, като канела или ванилия, а дори и украсата му с цветче лавандула или някое друго ядивно цвете, вече настройва ума на по-спокойна вълна.